Notum sit omnibus tam presentibus quam posteris quod quedam matrona nomine Bertasia, Bernardo viro suo atque ejus filiis Fulberto cum Bernardo annuentibus, ecclesie beati Cyrici atque canonicis, in villa Viringie, masnilum quoddam, pro peccatorum suorum necnon presdecessorum parentum remedio donat, atque ut hec traditio firma stabilisque in perpetuum maneat, hujus cartule jussit assignari nota. Quod si quis suorum calumpniare presumpserit presumptio ejus irrita fiat, ipse vero perpetue excommunicationi subjaceat.